Šíbl, Jaromír, poslanec NR SR (2023-02-17):
Ďakujem, pán predsedajúci, za slovo. Vážení kolegovia, vážená kolegyňa, k predloženému návrhu zákona prednesiem pozmeňovací návrh, ktorého hlavným cieľom je zapracovať jednak legislatívno-technické úpravy, jednak doplniť, upraviť a zabezpečiť súlad s existujúcimi právnymi predpismi, ako som už v predchádzajúcom vystúpení hovoril. Pozmeňujúci návrh teraz prednesiem. Pozmeňujúci návrh poslancov Národnej rady Slovenskej republiky Jaromíra Šíbla, Tomáša Šudíka a Jána Szőllősa k návrhu poslancov Národnej rady Slovenskej republiky Jaromíra Šíbla, Tomáša Šudíka, Márie Šofranko a Jána Szőllősa na vydanie zákona, ktorým sa mení a dopĺňa zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov (tlač 1257). 1. V čl. I 1. bod znie: 1. § 2 sa dopĺňa písmenami ay) a az), ktoré znejú: „ay) revitalizáciou vodného toku (ďalej len „revitalizácia“) je súbor prírode blízkych opatrení vykonávaných za účelom úplného alebo čiastočného odstránenia nežiadúcich dôsledkov úpravy vodného toku, az) prírode blízke opatrenia sú všetky opatrenia, ktoré sa realizujú na upravených vodných tokoch s cieľom dosiahnutia ich dobrého ekologického stavu.“ 2. V čl. I 2. bode § 23 ods. 2 sa slová „§ 48 ods. 6“ nahrádza slovami „§ 48 ods. 7“. 3. V čl. I 4. bod znie: 4. § 26 sa dopĺňa odsekmi 11 až 15, ktoré znejú: „(11) Na odstránenie alebo zmenu vodnej stavby, ktorá už neplní svoju funkciu, na účely úpravy, zmeny alebo zriadenia koryta vodného toku, ktorý nie je sledovanou vodnou cestou alebo výhľadovo sledovanou vodnou cestou, s cieľom obnovy prirodzeného koryta vodného toku postačuje ohlásenie vlastníka vodnej stavby orgánu štátnej vodnej správy. Pre ohlásenie odstránenia alebo zmeny vodnej stavby sa primerane použijú ustanovenia osobitných predpisov;37aaa)	prílohou ohlásenia je súhlasné záväzné stanovisko správcu vodného toku. (12) Vodná stavba neplní svoju funkciu najmä, ak a) vodná stavba naďalej neplní žiaden z účelov, na ktorý bola zriadená alebo na ktorý bolo vydané povolenie na osobitné užívanie vôd, a neplní ani funkciu súvisiacu s ochranou pred povodňami alebo b) zaniklo povolenie na osobitné užívanie vôd. (13) Odstránením alebo zmenou vodnej stavby na základe ohlásenia podľa odseku 11 nesmie nastať významné zhoršenie ekologických funkcií vodného toku, výrazné zhoršenie ekologického stavu vodného toku podľa § 4a ods. 4 ani zhoršenie ochrany pred povodňami. (14) Ak subjekt, v prospech ktorého bolo vydané povolenie, zanikol a vodná stavba neprešla na ďalšieho nadobúdateľa (§ 22 ods. 1), návrh na odstránenie alebo zmenu vodnej stavby, ktorá už neplní svoju funkciu, môže predložiť správca vodného toku orgánu štátnej vodnej správy ohlásením. (15) Ak ohlásenie vlastníka vodnej stavby na odstránenie alebo zmenu vodnej stavby nespĺňa podmienky podľa odsekov 11 až 14 alebo neobsahuje požadované podklady ani po uplynutí lehoty stanovenej orgánom štátnej vodnej správy na ich doplnenie alebo odstránenie, orgán štátnej vodnej správy určí, že ohlásenú stavebnú úpravu možno uskutočniť len na základe povolenia.“ Poznámka pod čiarou k odkazu 37aaa) znie: „37aaa) § 57 zákona č. 50/1976 Zb. v znení neskorších predpisov. § 5 vyhlášky Ministerstva životného prostredia Slovenskej republiky č. 453/2000 Z. z., ktorou sa vykonávajú niektoré ustanovenia stavebného zákona. Príloha č. 8, tabuľka č. 10 prvý až siedmy bod zákona č. 24/2006 Z. z.“ 4. V čl. I 5. bode nadpis pod § 26a znie: „Ohlásenie uskutočnenia revitalizácie“. 5. V čl. I 5. bode § 26a odsek 1 znie: „(1) Ak sa revitalizáciou nezriaďuje nová vodná stavba, postačuje na uskutočnenie revitalizácie (§ 46) ohlásenie orgánu štátnej vodnej správy.“ 6. V čl. I 5. bode § 26a ods. 2 písm. d) sa odkaz na poznámku pod čiarou „37aa)“ nahrádza odkazom na poznámku pod čiarou „37aab)“. V súvislosti s touto úpravou sa upraví aj znenie úvodnej vety k poznámke pod čiarou a aj jej označenie. 7. V čl. I 5. bode § 26a ods. 3 písmeno d) znie: „d) súhlasné záväzné stanovisko správcu vodného toku, ak revitalizáciu neuskutočňuje správca toku,37aac)“. Poznámka pod čiarou k odkazu 37aac) znie: „37aac) Napríklad zákon č. 83/1990 Zb. o združovaní občanov v znení neskorších predpisov, zákon č. 111/1990 Zb. o štátnom podniku v znení neskorších predpisov, zákon Slovenskej národnej rady č. 369/1990 Zb. o obecnom zriadení v znení neskorších predpisov, zákon č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov, zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.“ 8. V čl. I 5. bode § 26a ods. 3 písmeno f) znie: „f) súhlasné záväzné stanovisko ministerstva dopravy, ak sa revitalizácia uskutočňuje na vodnom toku, ktorý je sledovanou vodnou cestou alebo výhľadovo sledovanou vodnou cestou.“ 9. V čl. I 5. bode sa § 26a dopĺňa odsekom 4, ktorý znie: „(4) Ak ohlásenie uskutočnenia revitalizácie nespĺňa podmienky podľa odsekov 2 a 3 ani po uplynutí lehoty stanovenej orgánom štátnej vodnej správy na jeho doplnenie alebo odstránenie nedostatkov, orgán štátnej vodnej správy určí, že revitalizáciu ohlásenú stavebnú úpravu možno uskutočniť len na základe povolenia.“ 10. V čl. I sa vypúšťajú body 6 a 8. Nasledujúce body sa primerane prečíslujú. 11. V čl. I 10. bod znie: „10. V § 45 ods. 1 prvá a druhá veta znejú: „Ak sa pôsobením vôd alebo iným prírodným vplyvom zmení prirodzené koryto neupraveného vodného toku, správca vodného toku ponechá vodný tok v novom koryte, ak je nové koryto umiestnené na pozemkoch vo vlastníctve štátu a súčasne vymedzí hranice nového koryta. Ak je nové koryto umiestnené na pozemkoch v inom ako štátnom vlastníctve, správca vodného toku je povinný vrátiť vodný tok do pôvodného koryta, ak o to vlastník pozemku požiada v lehote do 3 rokov od zmeny koryta a orgán štátnej vodnej správy o tom rozhodne, v opačnom prípade môže požiadať orgán štátnej vodnej správy, aby rozhodol o jeho ponechaní v novom koryte.“.“ 12. V čl. I 11. bode § 46 odsek 2 znie: „(2) Revitalizácia sa uskutočňuje na základe projektovej dokumentácie, ktorá je vypracovaná na základe štúdie revitalizácie. Za uskutočnenie revitalizácie je zodpovedný správca príslušného toku. Ak sa revitalizáciou zriaďuje nová vodná stavba, je na jej uskutočnenie potrebné stavebné povolenie.“ 13. V čl. I 11. bode § 46 sa vypúšťa odsek 4. Nasledujúci odsek sa primerane prečísluje. 14. V čl. I 11. bode § 46 ods. 5 sa nad slovami „osobitného predpisu“ odkaz „56a)“ nahrádza odkazom „56b)“. V súvislosti s touto úpravou sa upraví aj znenie úvodnej vety k poznámke pod čiarou, ako aj jej označenie. 15. V čl. I, sa za doterajší bod 12 vkladá nový bod 13, ktorý znie: „13. V § 48 sa za odsek 2 vkladá nový odsek 3, ktorý znie: „(3) Na územiach, ktoré sú potrebné na zabezpečenie úloh obrany štátu,11c) vykonáva správu vodných tokov právnická osoba, ktorej zakladateľom alebo zriaďovateľom je Ministerstvo obrany Slovenskej republiky.“.“ Doterajšie odseky 3 až 6 sa označujú ako odseky 4 až 7. Nasledujúce body sa primerane prečíslujú. 16. V čl. I 13. bod znie: 13. V § 48 ods. 5 sa za písmeno g) vkladá nové písmeno h), ktoré znie: „h) zabezpečovať revitalizácie, vrátane údržby po realizovaných revitalizáciách,“. Doterajšie písmená h) až v) sa označujú ako písmená i) až w).“ 17. V čl. I sa za doterajší bod 13 vkladajú nové body 14 a 15, ktoré znejú: „14. V § 48 ods. 6 úvodnej vete sa slová „v odseku 3“ nahrádzajú slovami „v odseku 4“. 15. V § 48 ods. 7 sa slová „podľa odseku 4“ nahrádzajú slovami „podľa odseku 5“.“ Nasledujúce body sa primerane prečíslujú. 18. Čl. I sa dopĺňa bodmi 15 až 19, ktoré znejú: „15. V § 53a ods. 5 sa slová „4 až 7“ nahrádzajú slovami „5 až 8“. 16. V § 61 písm. a) sa slová „§ 43 ods. 7“ nahrádzajú slovami „§ 43 ods. 8“. 17. V § 73 ods. 1 sa slová „§ 48 ods. 4 písm. t) až v)“ nahrádzajú slovami „§ 48 ods. 5 písm. u) až w)“. 18. V § 73 ods. 21 sa vypúšťa druhá veta. 19. Za § 80g sa vkladá § 80h, ktorý vrátane nadpisu znie: „§ 80h Prechodné ustanovenia k úpravám účinným od 1. mája 2023 (1) Právnická osoba, ktorá podľa § 48 ods. 3 v znení účinnom od 1. mája 2023 nadobudla správu vodných tokov, a ich doterajší správca, sú povinní najneskôr do 31. mája 2023 vyhotoviť protokol o prechode správy vodných tokov a bezodkladne ho zaslať Ministerstvu obrany Slovenskej republiky a ministerstvu. (2) Rozhodnutie ministerstva o prevode správy drobných vodných tokov a ich úsekov vydané podľa právnej úpravy účinnej do 30. apríla 2023 zostáva v platnosti v časti, ktorá sa týka správy vodných tokov a ich úsekov na iných územiach, ako sú územia potrebné na zabezpečenie úloh obrany štátu,11c) až do zrušenia rozhodnutia ministerstvom.“ 19. V čl. II sa slová „1. januára 2023“ nahrádzajú slovami „1. mája 2023“.“ Pán predsedajúci, skončil som s návrhom a žiadam, resp. navrhujem body 2, 6, 7, 8, 9 a 11 zo spoločnej správy výborov Národnej rady Slovenskej republiky č. 1257a, navrhujem ich vyňať na osobitné hlasovanie. Ďakujem.